St. Lucias katedral

St. Lucias katedral er en katedral i Colombo i Sri Lanka, og setet til erkebiskopen av Colombos bispedømme under Den romersk-katolske kirken. Katedralen ligger i Kotahena, nordøst i byen, og er dedikert til St. Lucia.

Der katedralen ligger i dag, ble det opprinnelig bygd et lite kapell av tre på 1760-tallet. Senere ble denne utvidet og erstattet av kirke av mur. I 1834 ble det opprettet et eget bispedømme for Sri Lanka – frem til da hadde det ligget under Goa – og kirken ble valgt til sete for erkebiskopen, som Sri Lankas første katedral. På 1800-tallet ble kirken igjen bygget på ny. Forslaget om en ny bygning ble lagt frem i 1873, og bygningen ble finansiert av den katolske befolkningen i området. Hoveddelen av katedralen sto ferdig i 1887, og i 1902 sto den helt ferdig.

Referanser

Eksterne lenker
Offisiell hjemmeside

Katedraler i Sri Lanka
Den katolske kirke på Sri Lanka
Colombo